  Майя Бывальцева Коронавирусэн черлам ньыль мурт кулӥз Удмуртиын берло нуналскын. Кышномуртъёслы 67, 80 арес вал, воргоронъёслы – 42 но 63 арес. Со сярысь элькунысь оперативной штаб ивортӥз. 19-тӥ пӧсьтолэзьлы Удмуртиын эшшо 144 адямилэсь коронавирус инфекциез шедьтӥзы. Висьыны усемъёс пӧлын 14 аресозь 22 пиналъёс но 65 арессэс ортчем 16 арлыдоос. Диагноззы Ижкарын 60 улӥсьёслэн зэмаз, Глазкарын – 25 адямилэн, Можгаын – 16, Ува ёросын – укмыс, Камбарка ёросын – куать, Сюмси ёросын – вить, Грак ёросын – ньыль, Вотка ёросын, Сарапулын – быдэн куинь, Балезино, Дэри, Глаз, Шаркан ёросъёсын – быдэн одӥг. 45 адями висёнэз вормиз Туннэ нуналлы Удмуртиын коронавирусэн черлан 38 сюрс 259 учыр лабораториосын зэматэмын. 32 сюрс 981 адями йӧназ. Али 167-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 679 эскеронъёс ортчытӥзы. 19-тӥ пӧсьтолэзьлы Удмуртиын 261 сюрс 837 адями коронавируслэсь прививка пуктӥз, со пӧлысь 174 сюрс 540-эз кыкетӥ люкетсэ басьтӥзы.  Тегъёс: Тазалык Ижкар висён Удмуртия коронавирус  